எழுந்திரு , பாவாடையை மாத்தறேன்னு கெஞ்சறேன். நீ கேள்வி வேற கேக்கறியா ? அப்பா இவள் ரொம்பப் படுத்தறாப்பா " என்று அப்பாவுக்கு குரல் கொடுக்கிறாள். அப்பா வந்து “ அசட்டுத்தனம் பண்ணக் கூடாது. கல்யாணி சொல்றபடி கேக்கனும் " என்கிறார். முறுக்குப் பாட்டி வேறு , " என்ன அடம்பிடிக்கிறாள் ? எல்லாருக்கும் வர தலைவிதி தானே " என்கிறாள் , அப்பா போன பிறகு. ஏழுநாட்கள். அம்மா வர இன்னும் ஏழு நாட்கள்.ராதுவைப் பெண் பார்த்த பிறகு. இருட்டில் தடுமாறுவதைப் போல் ஏழு நாட்கள். அடுத்தகத்து மாமி , எதிர்வீட்டு மாமி எல்லோரும் வருகிறார்கள்